नशामुक्ति अभियान का वीडियो कैसेट रिलीज
मुख्यमंत्रीनीतीश कुमार के नशामुक्ति अभियान को आगे बढ़ाते हुए बिहार प्रदेश माध्यमिक शिक्षक-शिक्षकेतर कर्मचारी महासंघ ने नशामुक्ति से स्वच्छ बिहार अभियान का वीडियो कैसेट तैयार किया है। इस कैसेट का लोकार्पण सांसद आरसीपी सिंह ने बुधवार को अपने आवास पर किया। इस मौके पर सांसद ने कहा कि नशामुक्ति अभियान से जुड़कर शिक्षक मिसाल पेश कर रहे हैं। यह ऐतिहासिक कदम है।
राज्य में महासंघ के तत्वावधान में मगध प्रमंडल में दूसरे चरण के नशामुक्ति से स्वच्छ बिहार अभियान चलाया जा रहा है। यह अभियान पूरे राज्य में नौ चरणों में चलेगा। इसका दूसरा चरण 3 फरवरी से प्रारंभ हुआ। तीसरे चरण का अभियान वीडियो कैसेट के लोकार्पण के साथ शुरू हुआ। महासंघ द्वारा रथ भी बनवाया जा रहा है। महासंघ के प्रांतीय संयोजक राज किशोर प्रसाद साधू ने कहा कि मुख्यमंत्री द्वारा शुरू किए गए अभियान को जन-जन तक पहुंचाने के लिए महासंघ ने यह कदम उठाया है। लोकार्पण समारोह में नागरिक परिषद के पूर्व महासचिव छोटू सिंह, जदयू शिक्षक प्रकोष्ठ के प्रदेश अध्यक्ष डाॅ. अखिलेश्वर प्रसाद, महासंघ के रामनरेश पांडेय, मीना सिन्हा, विकास कुमार, अखिलेश सिंह, दयानंद, अरुण कुमार उपस्थित थे।
cassette Release
वीडियो कैसेट का लोकार्पण करते सांसद आरसीपी सिंह, छोटू सिंह अन्य।
bho_Deva hin_Deva hin_Deva eng_Latn hin_Deva